Karlmaður í Georgetown í Bandaríkjunum vaknaði upp við vondan draum á dögunum , þegar hann varð var við innbrotsþjóf á heimili sínu . Maðurinn vaknaði , þar sem kona hans lá sofandi við hliðina á honum , reis úr rekkju , greip skammbyssu og fór út úr svefnherberginu . Innbrotsþjófurinn varð viti sínu fjær af hræðslu þegar húseigandinn birtist nakinn , með úfið hár og skammbyssu , en húseigandinn skartar sömuleiðis forláta húðflúri af manninum með ljáinn , eða dauðanum sjálfum . „ Ég veit ekki hvort hann var meira hræddur við mig eða byssuna , “ segir húseigandinn í þarlendum fjölmiðlum sem fjalla um málið . Auglýsing Innbrotsþjófurinn , þá titrandi af hræðslu , bað húseigandann afsökunar áður en hann skutlaði sér , með hausinn á undan , út um glugga á fyrstu hæð hússins . Húseigandinn gat séð móta fyrir líkama innbrotsþjófsins á grasflöt fyrir utan húsið daginn eftir , þar sem innbrotsþjófurinn lenti eftir að hafa kastað sér út um gluggann . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .